18 
Saa er der Øjnene. Ved en flygtig Sammenligning af begge 
Afbildninger sés det allerede tydelig, at Øjnene hos G ri egs 
Ekspl. er forholdsvis meget større. Deres lodrette Diameter er mere 
end Halvdelen af Hovedets største Højde, medens den hos A. Schmidti 
gaar 2 1 ./s Gang op i denne. Øjnenes Længdediameter gaar henholds¬ 
vis 25 1 /a og 30 2 /b Gange op i Totallængden. 
Hos Griegs Eksemplar skal der findes en lille, 4 mm. lang 
Pig foran Analdolken. Hos A. Schmidti finder jeg kun en lille 
c. 1 mm. høj Knude paa dette Sted. 
Om Tænderne kan det fremhæves, at de er tildels meget mere 
udviklede og flere hos A. Schmidti end hos Griegs Ekspl., hvad 
der tydelig ses ved Sammenligning af begge Afbildninger; men 
antagelig er flere af dem faldne ud hos det sidstnævnte Eksemplar 1 ). 
Jeg vil eksempelvis fremhæve, at Fangtændernes Længde hos A. 
Schmidti naar 13 mm., medens de hos Griegs A. carbo kun er 
10 mm. 
Endelig vil jeg fremhæve, at der er en meget betydelig habi- 
tuel Forskel, naar man sammenligner Afbildningerne af de to 
Hoveder. Paa Griegs er det meget kantet og knoglet, hos A. 
Schmidti meget blødere i Linierne, ligesom ogsaa Snudens Form 
er ret forskellig. 
Jeg har nu fremhævet de Forhold, i hvilke jeg finder For¬ 
skellen imellem Griegs Eksemplar af A. carbo (og dermed denne 
Art i sin Helhed) og A. Schmidti særlig udtrykt, og jeg synes 
ikke, at der er nogen Grund til uden videre at slaa min Art 
sammen med A. carbo. Det kan godt tænkes, at man ved Kend¬ 
skab til et større Materiale vil komme til det Resultat, at begge 
Arter er identiske; men saalænge det Materiale ikke foreligger, 
vil jeg fastholde min Opfattelse af de tre af mig undersøgte og 
beskrevne Fiske som en selvstændig og velbegrundet Art. 
i) Ved nærmere Eftersyn viser det sig, at ogsaa hos A. Sclnnidti er de 
fint krenulerede i Randen, dog kun i deres yderste Halvdel. 
